Udruga Vigilare pokrenula je javnu peticiju zbog plakata i reklama Zagrebačkog kazališta mladih za predstavu Hinkemann nakon, kako kažu, ljutitih reakcija mnogih uznemirenih roditelja.

– Zbog plakata i reklama na kojima je prikazan značajan dio muških genitalija, Vigilare zahtjeva intervenciju od zagrebačkog gradonačelnika, Milana Bandića, da žurno reagira i ukloni neprikladne i dekadentne prizore s javnih gradskih prostora, a od pravobraniteljice za djecu, Ivane Milas Klarić, službenu reakciju zbog izloženosti djece tzv. šok-marketingu kojim se želi privući pozornost, a čime se one najmanje izlaže degutantnim, besramnim i polupornografskim prizorima, potičući tako širenje pornografske kulture u cijelom društvu – priopćili su iz udruge Vigilare, dodajući kako očekuju od gradskih i državni institucija da "rade svoj posao i zaštite sve građane, a naročito djecu, od ovakvih opasnih gluposti koje se, u nedostatku kvalitete, prodaju kao kultura, a nisu ništa drugo nego šund".

>> Kazalište ne smije bježati od priče, ali ni od duha vreman u kojem nastaje